# **Handlingsplan for UHR-Kunst, design og arkitektur**

*Revidert mai 2022, november 2024*

**UHR-Kunst, design og arkitektur**

UHR-Kunst, design og arkitektur ble opprettet 6. februar 2019 og er en av åtte fagstrategiske enheter og seks fellesstrategiske enheter i Universitets- og høgskolerådet (UHR). Gjennom å skape et nettverk av ledere fra institusjoner med fagmiljøer innen kunst, design og arkitektur, kan UHR-Kunst, design og arkitektur bidra til å samordne og styrke utviklingen innenfor disse fag- og ansvarsområdene i Norge. UHR-Kunst, design og arkitektur skal også gi råd til UHRs styre.

UHR-Kunst, design og arkitektur har medlemmer fra 17 av UHRs trettitre medlemsinstitusjoner. Medlemmene representerer institusjoner med fagmiljøer som har ulik størrelse og bredde. Det er ledere på fakulteter på breddeuniversiteter, vitenskapelige høyskoler og statlige og private høyskoler. Fagområdet omfatter forskning og kunstnerisk utviklingsarbeid og utdanning på bachelor-, master -og ph.d.-nivå. Kandidatene arbeider i ulike yrker og i mange sektorer.

UHR-Kunst, design og arkitektur samles to ganger i året. Arbeidsutvalget jobber mellom møtene.

UHR-Kunst, design og arkitektur har etablert fem nasjonale fagorgan:

* Nasjonalt fagorgan for arkitektur og landskapsarkitektur
* Nasjonalt fagorgan for design
* Nasjonalt fagorgan for skapende og utøvende musikk
* Nasjonalt fagorgan for visuell kunst
* Nasjonalt fagorgan for scenekunst og film

De nasjonale fagorganene skal ivareta institusjonenes behov for faglig og administrativ utvikling, erfaringsdeling, samordning og nasjonal koordinering innenfor avgrensede fag- og temaområder. De kan også få konkrete oppgaver fra UHR-Kunst, design og arkitektur.

I tillegg har UHR-KDA en arbeidsgruppe for kunstnerisk utviklingsarbeid og en en nasjonal publiseringskomite for kunst, design og arkitektur.

**UHRs** [**strategi 2024-2028**](https://www.uhr.no/om/strategi-vedtekter-og-retningslinjer/uhrs-strategi-2024-2028/)

UHR vil øke sektorens gjennomslagskraft gjennom tre strategiske hovedmål:

* **Fremme kunnskap som drivkraft.** UHR skal arbeide for å øke samfunnets investering i høyere utdanning, forskning og innovasjon. Kunnskapssatsing gir flerfoldig tilbake. UHR skal jobbe for gode økonomiske og politiske rammebetingelser, slik at universiteter og høyskoler kan rekruttere godt, tilby et mangfold av utdanninger, utvikle gode fagmiljøer og læringsarenaer, sikre gode karriereløp, være attraktive samarbeidspartnere og bygge kunnskap og kompetanse til gagn for hele samfunnet, nå og framover.
* **Styrke akademisk frihet og ta akademisk ansvar.** UHR skal arbeide for å fremme akademisk frihet og institusjonell autonomi, og for kunnskapen rolle i samfunnet. UHR skal jobbe for like muligheter for tilgang til høyere utdanning, et mangfold av institusjoner, og støtte universitetene og høyskolene som steder for fri debatt, åpenhet, toleranse og etiske standarder. UHR skal bidra til ansvarlig bruk av kunstig intelligens og annen transformerende teknologi. UHR skal synliggjøre verdien av kunnskap, og vise at utdanning, forskning, innovasjon og formidling er betingelser for å håndtere nåtidige og framtidige samfunnsutfordringer.
* **Samarbeide for bærekraftig samfunnsutvikling.** Universitetene og høyskolene løser samfunnsoppdraget sitt i dialog med myndighetene, og i et samspill med kunnskapssektoren, næringsliv, organisasjoner og samfunnsaktører ellers. UHR skal bidra til å styrke dette samarbeidet og arbeide for en kunnskapsbasert utvikling av samfunnet. Kunnskapen er internasjonal. Mobilitet, samarbeid og deling er forutsetninger for kvalitet, nyskaping, brobygging og for å håndtere nasjonale og globale utfordringer. UHR skal jobbe for ansvarlig internasjonalt kunnskapssamarbeid, også med ikke-demokratiske land.

***Styrets*** [***handlingsplan***](https://www.uhr.no/om/styre-og-representantskap/styre/styrets-handlingsplan/) ***for 2023 – 2025*** 

Styret vil i denne perioden jobbe spesielt med følgende satsingsområder:

* Gode rammevilkår for universiteter og høyskoler for å oppfylle samfunnsoppdraget (autonomi og akademisk frihet)
* Styrke forskning og innovasjon for nødvendig omstilling av samfunnet
* Bidra til et mangfoldig og helhetlig utdanningssystem, med god høyere utdanning til gagn for hele samfunnet
* Bedre studentenes kår

**Prioriterte innsatsområder og tiltak for UHR-Kunst, design og arkitektur 2022-2025**

Innsatsområdene nedenfor er alle viktige, og står ikke i prioritert rekkefølge.

|  |  |  |  |
| --- | --- | --- | --- |
| **Innsatsområde** | **Mål** | **Tiltak** | **Samarbeid** |
| **Rammevilkårene for fagområdet** | Regel- og planverk i uh-sektoren utvikles slik at fagområdet får gode og likeverdige rammevilkår. | Gi innspill til aktuelle høringer | Fagorganene og ev. arbeidsgrupper |
|  | Bedre rammevilkårene for finansiering av kunstnerisk utviklingsarbeid. | Foreslå en nasjonal løsning for finansiering av kunstnerisk utviklingsarbeid.  Utredningsgruppe ble satt ned som har sett på styrking av rammevilkår for kunstnerisk utviklingsarbeid, og hvordan vi kan få på plass en ny nasjonal finansieringsordning for kunstnerisk utviklingsarbeid etter at Prosjektprogrammet i Program for kunstnerisk utviklingsarbeid fases ut fra 2024.  Møter med Kunnskapsdepartementet.  Møte med UHR-Forskning | HK-dir  Forskningsrådet |
|  | Utvikle godt forhold til fagområdets samarbeidspartnere. | Aktivt oppsøke og invitere gjester og observatører til møtene i enheten og i nasjonale fagorgan. | Aktører innenfor kunst-, design- og arkitekturfeltet. |
| **Kunstfagenes samfunnsrelevans** | Styrke forståelsen av KDA-fagene og kunstnerisk kompetanse sin betydning for samfunnet og dets utfordringer. | Etablere en egen «task-force» med dette som oppgave.  Innhente kunnskapsbaserte erfaringer som understøtter samfunnsrelevans.  Kunnskaps- og erfaringsdeling på enhetsmøtene. |  |
|  | Sikre anerkjennelse av kunst-, design- og arkitekturfagenes betydning som næring og arbeidsmarked. | Samle dokumentasjon som understøtter betydningen.  Arbeide for en stortingsmelding om kreative næringer. |  |
| **Utdanning** | Nært samarbeid og god arbeidsdeling mellom institusjonene om studietilbud. | Tematisere og vise eksempler på samarbeid og arbeidsdeling på møter i enheten. Være et møtepunkt mellom institusjonene.  Vurdere samordning av rutiner for opptak for kunstutdanninger med opptaksprøver. | Fagorganene og eventuelle arbeidsgrupper. |
|  | Bidra til økt fokus på digitalisering, pedagogisk utviklingsarbeid og bruk av kunstig intelligens på institusjonene under enheten. | Tematisere studentaktive læringsformer, varierte oggodt tilpassede vurderingsformer i fagområdet.  Dele «best practise» på møter (seminarer) i enheten. | Fagorganene og seminar i strategiske enhet. |
|  | God arbeidsrelevans i utdanningene. | Tematisere samarbeid med arbeidslivet i utdanningene, karrieremuligheter og overgangen til arbeidslivet. | Fagorganene, representanter for arbeids- og næringslivet. |
| **Forskning, kunstnerisk utviklingsarbeid og innovasjon** | Bidra til utvikling av åpen forskning og publisering innen fagområdet | Tematisere på møtene. | UHR-Forskning, Det nasjonale publiseringsutvalget  Fagorganene |
|  | Sikre plassering av kunstnerisk utviklingsarbeid i norsk inndeling av vitenskapsdisipliner, og i Nasjonal publiseringsindikator.  Arbeide videre for at Frascati-manualen blir dekkende for kunstnerisk utviklingsarbeid. | Følges opp av arbeidsgruppe for kunstnerisk utviklingsarbeid. | Arbeidsgruppen for kunstnerisk utviklingsarbeid  Publiseringskomiteen |
|  | Synliggjøre kunstnerisk utviklingsarbeid i Cristin/Nasjonalt vitenarkiv og bidra til god infrastruktur for visning og lagring. | Samarbeider med Sikt om utviklingen av Cristin/Nasjonalt vitenarkiv gjennom en egen arbeidsgruppe. | Sikt, de nasjonale fagorganene og Society for Artistic Research (SAR) |
|  | Ph.d.-programmer i kunstnerisk utviklingsarbeid som dekker behovet til alle fagområdene og institusjonene. | Tematiseres på møter i enheten. | HK-dir og Nasjonal forskerskole i kunstnerisk utviklingsarbeid |
| **Karriere i akademia** | Forsknings- og undervisningsstillinger som både gir attraktive karriereløp og dekker fagfeltets behov. | Kartlegge praksis og fagfeltets særlige behov.  Erfaringsdeling om Institusjonenes utfyllende retningslinjer for forsknings- og undervisningsstillinger.  Gi innspill til KD og UHRs rapporter om stillingsstruktur. | Representanter fra arbeidstakerorganisasjonene |
|  | Bidra til redusert bruk av uønsket midlertidighet i UH-sektoren. | Erfaringsdeling og innspill til relevante meldinger og rapporter.  Konferanse i samarbeid med arbeidstakerorganisasjonene. |  |
| **Etikk, mangfold og kjønnsbalanse** | Bidra til økt bevissthet om etikk i utdanning og forskning. | Erfaringsdeling på møter i enheten og i fagorganene.  Utarbeide veiledende etiske retningslinjer for kunstnerisk utviklingsarbeid. | Spesialistgruppe for utredning av forskningsetiske retningslinjer (arbeidsgruppen for ku er referansegruppe) |
|  | Mangfold og god kjønnsbalanse i utdanning og forskning innenfor fagområdet. | Innhente relevant statistikk og tematisere relevante fellestiltak.  Initiere samarbeid om årlig samling for kvinner for å motivere til opprykksøknader.  Sette mangfold i studentrekruttering på dagsorden. | Komité for kjønnsbalanse og mangfold i forskning (Kif) |
|  | Bidra til å redusere mobbing og trakassering. | Sette UHRMOTs rapport og den nasjonale kartleggingen av mobbing og trakassering på dagsorden. Erfaringsdeling om tiltak. |  |
| **Bærekraft i UH-sektoren** | UHR-kunst, design og arkitektur skal være en pådriver for at medlemsinstitusjonene utarbeider ambisiøse tiltaksplaner for bærekraft i forskning og utdanning samt endringer i drift og aktiviteter slik at fagmiljøet reduserer sitt klimaavtrykk. | Følge opp arbeidet til arbeidsgruppen for bærekraft, ved jevnlig å sette bærekraft på dagsorden, ved f.eks. å opprette en idebank for utveksling av god praksis.  UHR-Kunst, design og arkitektur skal også bidra med kunnskap og erfaringer til andre fag- og ansvarsområder på institusjonene. | Andre enheter i UHR og de nasjonale fagorganene. |